شما‌لی قیبریس تورک جمهوریتی‌نین پرزیدنتی مصطفی آکینجی، قیبریس پروبلمی‌نین حلّی اوچون 5لی کونفرانسین اوکتوبر آیی ایچینده ائدیله بیله‌جگینی سؤیله‌دی.
قوزئی قیبریس تورک جمهوریتی‌نین پرزیدنتی مصطفی آکینجی ایله جنوبی قیبریس روم رهبرلیگی لیدری نیکوس آناستاسیادیس، قیبریس پروبلمی‌نین حلّینه یؤنلو مذاکیره‌لر چرچیوه‌سینده، دونن بیرلشمیش میللت‌لر کونترولونداکی آرا بؤلگه‌ده بیر آرایا گلدی.
پرزیدنتی مصطفی آکینجی، گؤروشمه‌دن آردین‌دان ائتدیگی آچیقلامادا، روم رهبرلیگی لیدری آناستاسایادیسین '14 سپتامبرا قدر آچیقلاما ائدیلمیه‌جک 'شکلین‌دکی راضیلاشمایا باخمایا‌راق دانیشیق‌لار سونراسی آچیقلاما ائتمه‌سینی تنقید ائتدی.
"مذاکیره‌لرده داریخدیغیمیز قدر اولماسا دا یاخشییا گئدیش‌لر وار" دئین آکینجی، 2016-جی ایلی حلّ ایلی ائتمه هدفینی قورودوق‌لارینی سؤیله‌دی.
مصطفی آکینجی، 26 سپتامبردا نیویورکدا، بیرلشمیش میللت‌لر تشکیلاتی‌نین باش کاتیبی‌نین ده ایشتیراکی ایله کئچیریله‌جک 3لو کونفرانسین آردین‌دان آلینا‌جاق نتیجه‌یه گؤره، تورکیه، یونانیستان و اینگلیتره‌نین ده ماسادا اولاجاغی 5لی کونفرانسین اوکتوبر آیی ایچینده ائدیلمه‌سی لازیم اولدوغونو سؤیله‌دی .
روم طرفی‌نین ضمانت‌لر موضوعسون‌داکی یازی‌لی تکلیفی بیر فیکیر ژیمناستیکی اولا‌راق خاراکتریزه ائدن آکینجی،
' نیگرانلیغیمیزی آرا‌دان قال‌دیرا‌جاق بیر تکلیف دئییل. چونکی قیبریس تورک خالقی اؤز امنیتینی تورکیه ایله شریک گؤرور. تورکیه‌نی تامامیله دیشلایاراق بیر ضمانت سیستمی یاراتماق ایستییرلر. قیبریسلی تورک‌لرین بونو بیر ضمانت اولا‌راق گؤرمه‌لرینی گؤزلمک مومکون دئییل "دئدی.
